section_heading: Životopis
paragraph_text: Rođen je u Požegi 27. siječnja 1966. godine<ref>[http://www.hdkdm-klubprvihpisaca.hr/kovacevic-hrvoje/ Profil pri HDKM. Pristupljeno 27. ožujka 2019. godine] gdje je završio osnovnu i srednju školu. Bavio se amaterskim filmom, autor je tri animirana i jednog kratkog igranog filma. Diplomirao je arhitekturu u Zagrebu. Crtao je karikature u "Studentskom listu", "Poletu", "Oku", "Sportskim novostima", "Reviji SN", "Startu" i dr. Dugi niz godina radio je u marketinškoj agenciji. Objavio je nekoliko romana za djecu i odrasle. Objavio je i niz kratkih priča i drama od kojih su neke objavljene u časopisima ili igrane na Drugom programu Hrvatskog radija. Od 2002. godine je profesionalni pisac, te je za roman Tajna crne kutije dobio nagradu Grigor Vitez.